CELEX: 32015D2277
Language: hu
Date: 2015-12-02 00:00:00
Title: A Bizottság (EU) 2015/2277 végrehajtási határozata (2015. december 2.) az ellenőrző rendszerek megvalósítását szolgáló nemzeti terveknek az 1224/2009/EK tanácsi rendelet 109. cikkének (8) bekezdése értelmében történő, Bizottság általi jóváhagyásáról (az értesítés a C(2015) 8830. számú dokumentummal történt)

8.12.2015   
            
            
               HU
            
            
               Az Európai Unió Hivatalos Lapja
            
            
               L 322/53
            
         A BIZOTTSÁG (EU) 2015/2277 VÉGREHAJTÁSI HATÁROZATA
   (2015. december 2.)
   az ellenőrző rendszerek megvalósítását szolgáló nemzeti terveknek az 1224/2009/EK tanácsi rendelet 109. cikkének (8) bekezdése értelmében történő, Bizottság általi jóváhagyásáról
   
      
         (az értesítés a C(2015) 8830. számú dokumentummal történt)
      
   
   (Csak a görög és a horvát nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 109. cikke (8) bekezdésére,
   tekintettel az ellenőrző rendszerek megvalósítását szolgáló nemzeti tervek tagállamok általi benyújtására,
   mivel:
   
               (1)
            
            
               Az 1224/2009/EK rendelet 109. cikkének (8) bekezdése értelmében a tagállamoknak az ellenőrző rendszer megvalósítására nemzeti tervet kell kidolgozniuk, amely lehetővé teszi számukra, hogy az ellenőrzés, a keresztellenőrzés, majd azt követően az ellentmondások nyomon követése tekintetében kockázatértékelésen alapuló prioritásokat határozzanak meg.
            
         
               (2)
            
            
               A Görög Köztársaság és a Horvát Köztársaság nemzeti tervét jóváhagyás céljából benyújtotta a Bizottsághoz. Az említett tervek összhangban vannak az 1224/2009/EK rendelet 109. cikkével, valamint a 404/2011/EU bizottsági végrehajtási rendelet (2) 143–145. cikkével. Ezért azokat jóvá kell hagyni.
            
         
               (3)
            
            
               Ez a határozat az 1224/2009/EK rendelet 109. cikkének (8) bekezdése értelmében vett jóváhagyási határozat.
            
         
               (4)
            
            
               A Bizottság a működés hatékonysága tekintetében nyomon követi a nemzeti tervek alkalmazását. Ha a Bizottság által az 1224/2009/EK rendelet X. címe keretében elvégzett ellenőrzések, vizsgálatok és átvilágítások eredményei alapján a Bizottság szükségesnek ítéli a nemzeti ellenőrző tervek módosítását, a tagállamoknak ennek megfelelően módosítaniuk kell tervüket,
            
         ELFOGADTA EZT A HATÁROZATOT:
   1. cikk
   (1)   A Görög Köztársaságnak és a Horvát Köztársaságnak az ellenőrző rendszer megvalósítására vonatkozó nemzeti tervét a Bizottság az 1224/2009/EK rendelet 109. cikkének (8) bekezdése alapján jóváhagyja.
   (2)   Ha a Bizottság által az 1224/2009/EK rendelet X. címe keretében elvégzett ellenőrzések, vizsgálatok és átvilágítások eredményei alapján a Bizottság úgy véli, hogy az (1) bekezdés szerint elfogadott ellenőrző tervek nem biztosítják az 1224/2009/EK rendelet 109. cikkében megállapított kötelezettségek tagállamok általi hatékony végrehajtását, a Bizottság – az érintett tagállamokkal folytatott egyeztetést követően – kérheti az adott tervek módosítását.
   (3)   A tagállamok a Bizottság (2) bekezdés szerinti kérésének megfelelően módosítják ellenőrző tervüket.
   2. cikk
   Ennek a határozatnak a Görög Köztársaság és a Horvát Köztársaság a címzettje.
   
      Kelt Brüsszelben, 2015. december 2-án.
      
         
            a Bizottság részéről,
         
         
            az elnök nevében,
         
         João AGUIAR MACHADO
         
            tengerügyi és halászati főigazgató
         
      
   
   
      (1)  HL L 343., 2009.12.22., 1. o.
   
   
      (2)  A Bizottság 2011. április 8-i 404/2011/EU végrehajtási rendelete a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról (HL L 112., 2011.4.30., 1. o.).